אודסה א'ציון

אודסה ציון סגל אדלון (באנגלית: Odessa Zion Segall Adlon; נולדה ב-17 ביוני 2000) המוכרת בשם הבמה אודסה א'ציון היא שחקנית אמריקאית-יהודייה, מועמדת לפרס גילדת שחקני המסך ולפרס באפט"א לשחקנית המשנה הטובה ביותר.

 ביוגרפיה 
היא נולדה בסקרמנטו, קליפורניה, גדלה בלוס אנג'לס ובילתה חלקים מילדותה בבוסטון, מסצ'וסטס ובנויפהרן, גרמניה. היא למדה בתיכון צ'רטר לאמנויות .

א'ציון היא בתם של השחקנית פמלה אדלון והבמאי הגרמני פליקס אדלון. סבה מצד אביה היה הקולנוען הגרמני פרסי אדלון וסבה מצד אמה היה התסריטאי-מפיק האמריקאי דון סגל. סבתה מצד אמה נולדה באנגליה כאנגליקנית והתגיירה.

 קריירה 
בתחילה הזדהתה בשם אודסה אדלון. את תפקידה הבולט הראשון קיבלה בשנת 2017 כשהצטרפה לעונה החמישית של הסדרה "נאשוויל". תפקידה הראשי הראשון היה בסיטקום "Fam" של CBS משנת 2019.

בספטמבר 2024 דווח כי א'ציון לוהקה לסרטו של ג'וש ספדי "מרטי סופרים" לצידם של טימותי שאלאמה, גווינת' פלטרו, וטיילר דה קריאייטור. הסרט יצא לאקרנים בשנה שלאחר מכן. על תפקידה זה קיבלה א'ציון מועמדות לפרס גילדת שחקני המסך לשחקנית המשנה הטובה ביותר ולפרס באפט"א לשחקנית המשנה הטובה ביותר.

בינואר 2026 הוכרז כי א'ציון לוהקה לעיבוד הקולנועי של שון דורקין לספר "חתכים עמוקים" בתפקיד זואי גוטיירז, דמות המתוארת בספר כמקסיקנית. בעקבות ביקורת על הליהוק הודיעה א'ציון יומיים לאחר ההכרזה כי פרשה מהפרויקט, וטענה כי לא הייתה מודעת למוצאה האתני של הדמות.

 פילמוגרפיה 
 קולנוע 
+שנהסרטתפקידהערות2011Conception2018Ladyworldבלייק2020Let's Scare Julieמדיסון2021Supercoolג'קליןMark, Mary & Some Other Peopleלנה2022?Am I OKסקייGood Girl JaneבייליHellraiserריילי מקנדריThe Inhabitantטרה הלדון2023Fresh KillsקוניSitting in Bars with Cakeקורין2025עד הזריחהנינה רייליShe Rides ShotgunשרלוטPoolsרנדימרטי סופריםרייצ'ל מיזלרמועמדות לפרס גילדת שחקני המסך ולפרס באפט"א

 טלוויזיה 
+שנהסדרהתפקידהערות2016דברים טובים יותרמקס פוקספרק אחד2017נאשווילליב5 פרקיםWhat About Barbאנהסרט טלוויזיה2018Loveפרק אחד2019Wayneטריש2 פרקיםFamשאנוןתפקיד ראשיחוקי המרפי של מיילו2020Day by Dayליליפרק אחדGrand Armyג'וי דה מרקותפקיד ראשירוחות רפאיםסטפני4 פרקיםThe Tiny Chef Showהולי2025–הווהאני אוהבת את אל-איי (אנ')טלולה שטילתפקיד ראשי; 8 פרקיםדברים מוזרים: סיפורים מ-1985

 קישורים חיצוניים 

 הערות שוליים 

קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-2000
קטגוריה:אמריקאים שנולדו ב-2000